《送周成德知养利州壬子同年》
明代·顾清

古嵩山下一城安，井落参差画里看。黎庶几年占得岁，朱幡此日快凭阑。

才名岂必惭诸子，忠信由来重百蛮。合浦明珠连穴乳，大书行见石崖刊。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。